Kedves Tagtársaim!

Felhívom a figyelmeteket az 1995/CXVII. Személyi Jövedelemadó törvény 11. §-a szerint 2011. január 1.-től  új előírás, hogy a magánszemély adóbevallás helyett adónyilatkozatot nyújthat be az adóhatósághoz, először a 2011. évi adókötelezettség teljesítésekor.  A magánszemély akkor tehet adónyilatkozatot, ha az adóévben kizárólag egy munkáltatótól szerzett jövedelmet, és a levont adó(előleg) valamint a ténylegesen fizetendő adó különbözete kevesebb ezer forintnál, nem alkalmaz tételes költségelszámolást…adókedvezményt úgy érvényesít, ahogyan azt az adóelőleg megállapításához adott nyilatkozatában kérte. A törvény új kötelezettségként írja elő a munkáltató, kifizető számára, hogy a kifizetésről szóló összesített igazoláson – ha a kifizető ismerete szerint a magánszemély adónyilatkozatot tehet - tájékoztatnia kell a magányszemélyt, hogy melyek az adónyilatkozat megtételének feltételei, ezért a munkáltató hamarosan – lakás címetekre  - postázni fogja a 2010. évi adóbevallással és  a 2011. évi adóelőleg megállapítással kapcsolatos nyilatkozatokat, tájékoztatókat.
Ahogy arról már mindannyian értesültetek 2011. január 1.-től az adó mértéke egységesen 16 %, ami a felbruttósitás előtti jövedelemre vetítve  20,32 %-nak felel meg – a korábbi 17 %-os alsó kulccsal számolt – 21,59 % helyett. A 16 %-os mértéket kell alkalmazni az összevont adóalapra, továbbá valamennyi külön adózó jövedelemre: ingó-, ingatlan vagyon átruházásából, béren kívüli juttatásokból, tőkejövedelmekből (pl. kamat, osztalék) származó jövedelmekre is.
Felhívom a figyelmeteket arra is, hogy változott az adójóváírás mértéke is! Az adójóváírást teljes egészében csak az veheti igénybe, akinek az éves jövedelme nem haladja meg a 2 millió 750 ezer forintot.  Nagyon alaposan gondoljátok végig a „Nyilatkozatok” kitöltése előtt, hogy mennyi lesz az éves összevont jövedelmetek, - és hogy annak alapulvételével mennyi adókedvezményt érvényesíthettek!
Az előírások szerint: Amennyiben a nyilatkozattételkor fennálló körülmények ellenére az adójóváírás érvényesítését jogalap nélkül kérted, és annak következtében az adóbevallásod alapján 10 ezer forintot meghaladó befizetési különbözet mutatkozik, a befizetési különbözet 12 százalékát különbözeti-bírságként kell megfizetned.

Figyelmesen olvassátok el a munkáltató által kiküldött kitöltési útmutatót!!!!

„ 1) Az adójóváírás érvényesítéséről a 2011. évben csak akkor nyilatkozz, ha jövedelmed az alábbiak szerint alakul:
Maximális összegű adójóváírást az vehet igénybe, akinek az éves bére (havi bruttó bér 1,27-tel szorzott összegének 12-szerese) nem haladja meg a 2.750.000 Ft-ot. Az is jogosult adójóváírásra – bár csökkentett mértékben – akinek az előzőek szerint számított összes jövedelme nem haladja meg a 3.960.000 Ft-ot. 3.960.000,- Ft-os összes jövedelem felett nem vehető igénybe adójóváírás!
Az adójóváírás mértéke 2.750.000 Ft,- jogosultsági határig az adóévben megszerzett bér és az arra tekintettel megállapított adóalap-kiegészítés együttes összegének 16%-a, de legfeljebb jogosultsági hónaponként 12 100 forint, 
Az adójóváírás mértéke 2.750.000 Ft,- jogosultsági határ felett de legfeljebb 3.960.000 Ft-összes jövedelemig az előző bekezdés alapján meghatározott összegnek a jogosultsági határ feletti éves összes jövedelem 12 %-át meghaladó része, ha a magánszemély éves összes jövedelme az adóévben meghaladja a jogosultsági határt (2.750.000,- Ft-ot), de nem éri el a jogosultsági határ 1.210.000.- forinttal növelt összegét (3.960.000,- Ft-ot).
CSALÁDI KEDVEZMÉNY

CSALÁDI KEDVEZMÉNY ÉRVÉNYESITÉSÉRŐL SZÓLÓ NYILATKOZAT KITÖLTÉSEKOR fontos tudnod, hogy családon belül, házas- ill. élettársak között megosztható. (Ennek egyetlen korlátja csak az lehet, hogy nincs annyi adód, hogy azt igénybe tudd venni!)
„ 1.) A családi kedvezmény érvényesítéséről és megosztásáról. 
2011-től jelentős változások történtek a családi kedvezményre vonatkozóan. Egyik legfontosabb, hogy a családi kedvezmény igénybevételére jövedelem korláttól függetlenül lehetőség van! Az új rendelkezés szerint már 1 eltartottól is jár az adókedvezmény, és mint adóalap-csökkentő tétel fog mutatkozni. 

A családi kedvezmény - az eltartottak lélekszámától függően - kedvezményezett eltartottanként és jogosultsági hónaponként

a) egy és kettő eltartott esetén 62 500 forint adóalap csökkenést jelent (mely 10.000,- Ft adócsökkenést eredményez gyermekenként havonta),
b) három és minden további eltartott esetén 206 250 forint adóalap csökkenést jelent (mely 33.000,- Ft adócsökkenést eredményez gyermekenként havonta),

Egy kedvezményezett eltartott után a családi kedvezmény egyszer vehető igénybe, amely családon belül a jogosulttal közös háztartásban élő házastársak, élettársak között megosztható.
A családi kedvezmény érvényesítéséhez szükséges 2 példányos nyilatkozatot a házastársaknak, élettársaknak alá kell írni, és a kedvezményt igénybe nem vevő fél munkáltatójával is le kell igazoltatni. Csak hiánytalanul kitöltött nyilatkozatot fogadhat be a munkáltató!
Kedvezményezett eltartottnak minősül az, akire tekintettel a családok támogatásáról szóló törvény szerint családi pótlékot folyósítanak, a magzat (ikermagzatok) a várandóság időszakában (fogantatásának 91. napjától) a megszületéséig, az, aki a családi pótlékra saját jogán jogosult, továbbá most már a rokkantási járadékban részesülő magánszemély is.  
Fontos tudni való tehát, hogy az adókedvezményt mindkét szülő érvényesítheti, az adója teljes összegéig.

A családi kedvezmény – a feltételek fennállása esetén – az adóalap-kiegészítéssel növelt, összevont adóalapodat csökkenti. Abban az esetben, ha nyilatkozattal kéred a családi kedvezmény érvényesítését, a kedvezmény az adóelőleg alapját – és ezért a munkáltatódtól származó adóévi jövedelmeidből fizetendő adóelőleg összegét is – csökkenti. 

Az adóelőleg megállapítása során a családi kedvezményt a házastársak, élettársak egymás között – az összeg vagy a kedvezményezett eltartottak megosztásával – megoszthatják azzal, hogy erre élettársak csak a közös háztartásban nevelt közös gyermekre tekintettel jogosultak. Amennyiben a gyermeket nevelő egyedülálló családi pótlékát az élettársak egyike igénybe veszi, kizárólag ő jogosult a családi kedvezmény érvényesítésére. Ha a családi kedvezményre ugyanazon kedvezményezett eltartott után több magánszemély jogosult, illetve ha a magánszemélyek a családi kedvezményt megosztják, akkor a jogosultaknak a nyilatkozatot közösen kell megtenniük.

A családi kedvezményt év végén az adóbevallásban az adóelőlegnél történő megosztástól függetlenül lehet megosztani, vagyis akkor a jogosultak újra eldönthetik, hogy melyikük veszi azt figyelembe, illetve hogyan osztják meg egymás között az adójuk mértékéig.
Egy pár példa bér kalkulátor segítségével abban az esetben, ha a
 BRUTTÓBÉR 78000.-Ft gyermekek száma: 2

· Szuperbruttó havi alap (bruttó havi x 1.27):
  

    99060 Ft

· Havi adó (Szuperbruttó x 16%):



(-) 15850 Ft

· Havi adókedvezmény:




(+)12100 Ft

· Havi gyerekkedvezmény 2 gyermekre  

  
(+)  3750 Ft

· Nyugdíjjárulék (10%):                                                          (-)   7800 Ft

· Egészségbiztosítási és munkaerő-piaci jár.    (7.5%):           (-)  5850 Ft

· Családi pótlék:



                        (+)26600Ft
Nettó havi bér:

 

                           90950 Ft
BRUTTÓBÉR 150000.-Ft gyermekek száma: 2

· Szuperbruttó havi alap (br. havi x1 .27):                               190500 Ft

· Havi adó (Szuperbruttó x 16%):                                       (-)30480 Ft

· Havi adókedvezmény:                                                        (+)12100 Ft

· Havi gyerekkedvezmény: 2 gyermekre                            (+)18380 Ft

· Nyugdíjjárulék (10%):                                                       (-)15000 Ft

· Eg.bizt. és munkaerő-piaci jár. (7.5%):                            (-)11250 Ft

· Családi pótlék:                                                                    (+)26600 Ft
· Netto havi bér:                                                                        150350 Ft

BRUTTÓBÉR 250000.-Ft gyermekek száma: 3
· Szuperbruttó havi alap (br. havi x 1.27):                           317500 Ft

· Bruttó Havi adó (Szuperbr. x 16%):                                (-)50800 Ft

· Havi adókedvezmény:                                                        (+) 1500 Ft

· Havi gyerekkedvezmény: 3 gyermekre                            (+)49300 Ft

· Nyugdíjjárulék (10%):                                                       (-)25000 Ft

· Eg.bizt. és munkaerő-piaci jár. (7.5%):                           (-)18750 Ft

· Családi pótlék:                                                                   (+)48000 Ft
· Netto havi bér:                                                                      254250 Ft

A súlyosan fogyatékos személyek személyi kedvezménye a fogyatékos állapot kezdő hónapjától havonta a havi minimálbér 5 %-ának megfelelő összeg, 2011. évben 3900.-Ft. Ez már az adóelőlegnél érvényesíthető.
2) A súlyosan fogyatékos magánszemélynél az erről szóló igazolás alapján a fogyatékos állapot kezdő napjának hónapjától ezen állapot fennállásának időtartamáról azzal, hogy a végleges fogyatékos állapotról ugyanazon kifizetőnek elegendő egyszer nyilatkozni. Aki korábban végleges fogyatékos állapotról nyilatkozott annak nem kell új nyilatkozatot tennie.

3) A bevétel adóelőleg-alapjának megállapításához levonandó költségről, költséghányadról:

Költségnyilatkozatot csak akkor kell leadni, ha, a munkáltató költségtérítést (is) fizet.

A kedvezmények érvényesítésének feltétele 2011-ben is a magánszemély adóelőleg-levonáshoz tett írásbeli nyilatkozata, melyet minden munkavállaló a munkahelyének ügyfélszolgálati irodájában adhatja le 2011. január 24-ig”.
Adóelőleg nyilatkozathoz szükséges nyomtatványok jelen Hírlevél mellékleteit képezik, valamint bármely ügyfélszolgálati irodában beszerezhetőek!
Amennyiben a munkavállaló kiegészítő nyilatkozat nélkül kéri az adójóváírás érvényesítését, akkor a munkáltatója az adóelőleg megállapítása során minden jogosultsági hónapban figyelembe veszi az adójóváírást, egészen addig, amíg – az adott havi kifizetést is figyelembe véve – az év elejétől tőle származó adóelőleg-alapok összege meg nem haladja a 2 millió 750 ezer forintot. Ebben az esetben előfordulhat, hogy a munkavállalónak az adóbevallása alapján bírsággal is járó befizetési különbözete keletkezik, feltéve, hogy az összes jövedelme az adóévben több 2 millió 750 ezer forintnál.  

Ha a munkavállaló munkáltatójától származó jövedelme várhatóan meghaladja a 2 millió 750 ezer forintot, de 3 millió 960 ezer forintnál nem lesz több, akkor célszerű a kiegészítő nyilatkozatot is megtennie. A kiegészítő nyilatkozat megtételére a munkavállalónak akkor van lehetősége, ha az adóévben a munkáltatóján kívül mástól várhatóan nem szerez adóköteles jövedelmet. A kiegészítő nyilatkozat alapján a munkáltató az állami adóhatósághoz bejelentett, a legkisebb adókülönbözetet eredményező módszer szerint veszi figyelembe az adójóváírást az adóelőleg megállapítása során. Ha  jogszerűen tetted meg a kiegészítő nyilatkozatot, és a munkáltató az állami adóhatósághoz bejelentett eltérő módszer szerint állapítja meg az adóelőleget, akkor  különbözeti-bírság fizetési kötelezettsége nem keletkezhet.
Abban az esetben, ha e nyilatkozattal kéred az adójóváírás érvényesítését, az adójóváírás a munkáltatódtól származó adóévi jövedelmeidből fizetendő adóelőlegedet is csökkenti. Ha több munkáltatód van, vagy több helyről kapsz bérjövedelemnek minősülő kifizetést, a nyilatkozatot mindegyik kifizető számára megteheted, de ezzel a lehetőséggel csak akkor élj, ha az éves összes jövedelmed várhatóan nem haladja meg a 2 millió 750 ezer forintot. 
A fentiekkel kapcsolatos munkáltatói levelet hamarosan megkapjátok, melyet 2011. január 31.-ig kell a munkáltatód ügyfélszolgálati irodájában leadni, vagy postán eljuttatni.
Amennyiben a nyilatkozatokkal kapcsolatban kérdésed van, vagy annak kitöltéséhez segítségre van szükséged hívj a 06 70 455-0810 telefonon, vagy írj a tothne.magdi@vdszsz.hu email - re.  Tóth Tiborné OSzB elnök

